CELEX: 62007CA0424
Language: sk
Date: 2009-12-03 00:00:00
Title: Vec C-424/07: Rozsudok Súdneho dvora (štvrtá komora) z  3. decembra 2009 — Európska komisia/Spolková republika Nemecko (Nesplnenie povinnosti členským štátom — Elektronické komunikácie — Smernica 2002/19/ES — Smernica 2002/21/ES — Smernica 2002/22/ES — Siete a služby — Vnútroštátna právna úprava — Nové trhy)

1.5.2010   
            
            
               SK
            
            
               Úradný vestník Európskej únie
            
            
               C 113/3
            
         Rozsudok Súdneho dvora (štvrtá komora) z 3. decembra 2009 — Európska komisia/Spolková republika Nemecko
   (Vec C-424/07) (1)
   
   (Nesplnenie povinnosti členským štátom - Elektronické komunikácie - Smernica 2002/19/ES - Smernica 2002/21/ES - Smernica 2002/22/ES - Siete a služby - Vnútroštátna právna úprava - Nové trhy)
   2010/C 113/03
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: G. Braun a A. Nijenhuis, splnomocnení zástupcovia)
   
      Žalovaná: Spolková republika Nemecko (v zastúpení: M. Lumma, splnomocnený zástupca, za právnej pomoci C. Koenig, profesor, a S. Loetz, Rechtsanwalt)
   
      Predmet veci
   
   Nesplnenie povinnosti členským štátom — Porušenie článku 8 ods. 4 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica) (Ú. v. ES L 108, s. 7; Mim. vyd. 13/029, s. 323), článkov 6 a 7, článku 8 ods. 1, článku 15 ods. 3 a článku 16 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, s. 33; Mim. vyd. 13/029, s. 349), ako aj článku 17 ods. 2 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) (Ú. v. ES L 108, s. 51; Mim. vyd. 13/029, s. 367) — Definícia, analýza a úprava nových trhov — Vnútroštátna právna úprava, ktorá definuje všeobecným spôsobom „nové trhy“ a stanovuje reštriktívne podmienky týkajúce sa právnej úpravy týchto trhov prostredníctvom národného regulačného orgánu a uplatnenia konzultačného konania vymedzeného právom Spoločenstva pri opatreniach smerujúcich k definovaniu a analyzovaniu týchto trhov
   
      Výrok rozsudku
   
   
               1.
            
            
               Spolková republika Nemecko si tým, že prijala § 9a zákona o telekomunikáciách (Telekommunikationsgesetz) z 22. júna 2004, nesplnila povinnosti, ktoré vyplývajú z článku 8 ods. 4 smernice Európskeho parlamentu a Rady 2002/19/ES zo 7. marca 2002 o prístupe a prepojení elektronických komunikačných sietí a príslušných zariadení (prístupová smernica), z článkov 6 a 7, článku 8 ods. 1 a 2, článku 15 ods. 3 a článku 16 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica), ako aj z článku 17 ods. 2 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby).
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 283, 24.11.2007.